שירי סוף הדרך 
הדרך יפה עד מאוד - אמר הנער; הדרך קשה עד מאוד - אמר העלם; הדרך ארכה עד מאוד - אמר הגבר; ישב הזקן לנוח בצד הדרך.; צובעה השקיעה שיבתו בפז ואודם; הדשא מבהיק לרגליו בטל הערב; ציפור אחרונה של יום מעליו מזמרת; התזכור מה יפתה, מה קשתה; מה ארכה הדרך.; אמרת יום רודף יום ולילה - לילה; הנה ימים באים בליבך אמרת; ותראה ערבים ובקרים פוקדים חלונך,; ותאמר: הלא אין חדש תחת השמש.; והנה אתה בא בימים, זקנת ושבת,; ימיך ספורים ויקר מניינם שבעתיים,; ותדע כל יום אחרון תחת השמש; ותדע חדש כל יום תחת השמש.; למדני אלוהי ברך והתפלל; על סוד עלה קמל, על נוגה פרי בשל; על החירות הזאת לראות, לחוש, לנשום; לדעת, לייחל, להכשל; למד את שפתותי ברכה ושיר הלל; בהתחדש זמנך עם בוקר ועם ליל; לבל יהיה יומי כתמול שלשום; לבל יהיה עלי יומי הרגל; 